open-index/open-wikipedia-markdown huggingface dataset:
InterCity (prosjekt)

**InterCity** (også omtalt som bl.a. **InterCity-utbyggingen**, **InterCity-strekningene** og tidligere **InterCity-triangelet**) er en betegnelsen på utbyggingen av jernbanelinjene fra Oslo og mot Halden, Skien, Lillehammer og Hønefoss, og omfatter Østfoldbanen, Vestfoldbanen, Dovrebanen og Ringeriksbanen. Rundt 80 % av Vys passasjertrafikk skjer innenfor disse strekningene.

## Utbyggingsoversikt

Oversikten inkluderer fremtidsplanene. I utbyggingen inngår det 270&nbsp;km nytt dobbeltspor og 22 nye stasjoner.

I 2020 foreslås det for Nasjonal Transportplan for 2022–2033 å kun bygge til Hamar, Tønsberg og Fredrikstad med byggstart før 2034 (åpning før 2040) og utsette resten på fremtiden. Kommunale krav driver på høye kostnader.

### [[Vestkorridoren]]

### [[Sørkorridoren]]

### [[Østkorridoren]]

### Ringerikskorridoren

### Lokal og regional trafikk

De eldre banestrekningene innad i Tettstedet Oslo skal etter planen etterhvert kun brukes til lokaltog. Ruter skriver i M2016 om situasjonen etter ferdigstillelse av Follobanen: «Da vil hver av de tre hovedkorridorene ut fra Oslo ha to dobbeltsporede baner. Dette gir grunnlag for et mer differensiert togtilbud, hvor regiontog med få stopp underveis benytter de nye banene og knytter Oslo og de regionale byene i Akershus sammen, mens lokaltog tar seg av trafikken mellom Oslo sentrum, ytre bydeler og de nærmeste nabokommunene på de gamle banene til Ski, Asker og Lillestrøm.»

*KVU Oslonavet*, som ble lagt frem 23. november 2015, konkluderte med det samme. Her anbefalte man å bygge et nytt dobbeltspor mellom Lysaker og Oslo S, og å adskille region og lokaltrafikk.

## Referanser


## Eksterne lenker
* InterCity , fra Bane NOR
* Framdriftsplan for InterCity-utbyggingen , Utkast til Nasjonal transportplan 2018–2029: Vedlegg 6
Sassenelva

**Sassenelva** er ei elv på Spitsbergen på Svalbard. Den renner gjennom Sassendalen og er rundt 35 kilometer lang. 

Selve Sassenelva starter fra Rabotbreen lengst øst i Sassendalen, mens den lengste tilløpselva kommer fra sør og starter fra Marmorbreen øverst i Fulmardalen, og løper sammen med Sassenelva rundt fem kilometer nedstrøms fra Rabotbreen. Fra samløpet renner elva først mot vest, senere nordvest, til den munner ut i Sassenfjorden. De største sideelvene er Vendomelva og Eskerelva. Sassenelva ligger i en bred, flatbunnet dal med mye løsmasser, og elva brer seg utover i et sterkt forgrenet elveløp som stadig endrer seg. 

Betydningen av navnet er ikke sikker, men kan komme av et ord «sass», som skal bety «sluse», «bekken» eller «inngang fra sjøen», kanskje med henvisning til Sassenelvas munning.

## Referanser
Cannelle

**Cannelle** er en kommune i det franske departementet Corse-du-Sud på Korsika. Kommunen er en av de minst befolkede områdene på Korsika med kun 48 innbyggere per 2010.  Næringsdriften er basert på gårdsdrift og vinproduksjon. Kommunen ligger i de vestlige delene av Korsika, ikke så langt unna Ajaccio.

## Referanser


## Eksterne lenker
*
Signekjerring

**Signekjerring**, **signekone**, **signekvinne**, **klok kone** eller **runekjerring** er norske betegnelser på  kvinner som i det gamle bondesamfunnet dreiv med signing og signekunstner, det vil si brukte tegn og trylleformler i magisk, oftest folkemedisinsk mening for å helbrede eller beskytte noen. Menn som gjorde det samme, ble kalt signe- eller runekaller. Virksomheten ble drevet til inn på 1900-tallet.

«Kloke» koner og menn som har gitt hjelp, råd og forklaringer ved sjukdom hos mennesker og dyr har vært del av folkemedisinen over hele verden. Slike signere har vært sjamaner, medisinmenn, hekser, healere, kvakksalvere, urtekyndige og andre helbredere som har drevet med spådomskunster og alternativ behandling.

## Kjente signekjerringer og  -kaller

Av kjente signekjerringer eller folkemedisinere i Norge kan nevnes Berthe Toppenhaug (1764—1840) og Anne Brandfjeld (1815—1905). Andre kloke koner som har vært viden kjent er Anne Knutsdatter (død 1594); Lisbeth Nypan (1610—1670), som forøvrig ble brent som heks; Mor Sæther (1793—1851) og Elseby den trollkyndige (1798—1865). Knut Rasmussen Nordgaarden («Vis-Knut», 1792—1876) var en folkemedisiner som var kjent for synske evner og helbredende krefter.

Da eventyrsamleren Peter Chr. Asbjørnsen var huslærer i Gjerdrum 1836—1837, møtte han Berthe Toppenhaug etter et fall på ski; hun behandla foten hans med brennevin og trolldomsformler og fortalte flere sagn om møter mellom mennesker og underjordiske. «Berte Tuppenhaugs fortellinger» kom første gang på trykk i ''Den Constitutionelle'' i 1843 under tittelen «En Signekjærrings Fortællinger» og siden i *[[Norske Huldre-Eventyr og Folkesagn]]*. I tredje utgave i 1870 fikk teksten den nåværende tittelen, for å skille den ut fra en annen storfortelling i samlinga med navnet «En Signekjerring».

Folkemedisinsk virksomhet har fortsatt i alternativ behandling under ulike navn og forklaringer. For eksempel kan den klarsynte Snåsamannen, predikanten Svein-Magne Pedersen og andre kalles moderne signekjerringer og -kaller.

## Se også
* Spåkone
* Seidkone, trollkjerring som i norrøn tid øvde seid
* Kjerringråd
* Folkemedisin
* Kvakksalver
* Medisinmann
* Sjaman

## Referanser


## Eksterne lenker
Om folkemedisin og signekjerringer i søkbare bøker i Nasjonalbiblioteket:
* Per Holck: ''Norsk folkemedisin : kloke koner, urtekurer og magi'' (1996)
* N. A Quislings: ''Overtroiske kurer og folkemedisin i Norge'' (1918/1999)
* Ida Hydle: ''Kultur og helse i et lokalsamfunn'' (1991)
* Aamund Salveson: ''Folkeminne'' (1924)
Thomas Barth

**Thomas «Tom» Fredrik Weiby Barth** (1899–1971) var en norsk geolog.

Han vokste opp i Alta og Trondheim. Etter examen artium 1918 studerte han ved NTHs berglinje ett år og var i praksis ved Kongsberg Sølvverk en tid. I 1919 startet han studier ved Det Kongelige Frederiks Universitet i Kristiania, oppnådde cand.real. 1923 på en avhandling om
kalksteinen ved Kristiansand. Han mottok dr.philos. 1927 etter å ha vært i forskergruppen til Victor Goldschmidt ved Kjemisk institutt (UiO) 1924–27. Avhandlingen var om pegmatitten i Finnmark.

Etter studiene var han assistent ved Technische Hochschule Berlin ett år, så privatdosent ved Universitetet i Leipzig ett år. Barth
ble i 1930 den andre mottaker av *Reuschmedaljen* fra Norsk geologisk forening. I 1929 reiste han med Rockefeller-stipend til *Geophysical Laboratory* ved Carnegie Institute i Washington D.C. og ble til 1936.
Han returnerte til dosentstilling innen krystallografi, mineralogi og petrografi ved Universitetet i Oslo i 1936, og ble umiddelbart innvalgt i Det Norske Videnskaps-Akademi. Under den andre verdenskrig ble han arrestert, og efter dette dro han til USA som professor i geokjemi ved University of Chicago 1946–49. Vel hjemme fortsatte han som professor og bestyrer for mineralogisk-geologisk institutt ved Universitetet i Oslo frem til 1966, kun avbrutt av gjesteprofessorat ved University of Chicago og Stanford University 1960 og universitetet i Cape Town 1963. Han var æresdoktor ved flere læresteder og ble tildelt ridder av 1. klasse av St. Olavs Orden i 1959, før han så ble forfremmet itl kommandør i 1969. Bysten utenfor mineralogisk-geologisk museum i Oslo er av Arne Durban.

Han var sønn av ingeniør Thomas Fredrik Weiby Barth (1870–1953) og bror til zoologen Edvard K. Barth. Thomas Barth giftet seg med Randi Thomassen (1902–80). Sosialantropologen Fredrik Barth er deres sønn, mens datteren Tone (1924–80) var gift med Terkel Rosenqvist og senere Vidkunn Hveding.

Barth var mottaker av Reuschmedaljen i 1929.

## Verk
* *Die Pegmatitgänge der kaledonischen Intrusivgesteine im Seiland-Gebiete* (doktoravhandling), DNVA Avh. I 1927 nr. 8, 1927
* *Kalk- und Skarngesteine im Urgebirge bei Kristiansand, i Neues Jahrbuch für Mineralogie* B.B. 57A, 1928, s. 1069–1108
* *Die Entstehung der Gesteine. Ein Lehrbuch der Petrogenese* (sammen med C. W. Correns og P. Eskola), Berlin 1939 (opptrykk 1970)
* *Island*, 1941
* *Volcanic geology. Hot springs and Geysirs of Iceland*, Washington D.C. 1950
* *Theoretical Petrology. A textbook on the origin and the evolutiuon of rocks*, New York 1952 (2. utg. 1962)
* *Feldspars*, London 1969

## Referanser
Chalcophaps

* Hvitpannedue
* Jadedue
* Smaragddue

***Chalcophaps*** er en liten slekt i duefamilien (Columbidae) og består av kun tre arter. Artene karakteriseres av iriserende grønne farger på vingene.

## Arter
* Smaragddue (*Chalcophaps indica*)
* Jadedue (*Chalcophaps longirostris*)
* Hvitpannedue (*Chalcophaps stephani*)

## Referanser




## Eksterne lenker
*
Till det kämpande Vietnam

***Till det kämpande Vietnam*** er et musikkalbum utgitt av De förenade FNL-grupperna i Sverige i 1971, på gruppenes plateselskap Befria Södern.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner. Dette skjedde blant annet i Stockholm og i Göteborg. *Till det kämpande Vietnam* er det tredje albumet produsert av sanggruppene.

Det siste sporet på plata er den svenske versjonen av FNLs «nasjonalsang»: *Befria Södern* (på vietnamesisk *[[Giài phóng mién Nam]]*).

## Sporliste
# «Till det kämpande Vietnam» (2:21)
# «Sång om de indokinesiska folken» (1:33)
# «Vietnams folk står enat» (3:08)
# «Vilken president» (3:02)
# «Herr ambassadör» (2:49)
# «Vart än vattnet leds följer fisken med» (5:34)
# «Befrielsearméns sång» (1:26)
# «Sången om freden» (2:48)
# «Demonstrationsvisa» (1:58)
# «Till fronten» (1:42)
# «Tango i Saigon» (3:19)
# «Glanshammarsvisa» (1:47)
# «Rädda dollarn!» (3:22)
# «Sången om svalorna» (2:35)
# «Befria Södern» (1:52)

## Eksterne lenker
*
Fulmardalen

**Fulmardalen** er en dal i Sabine Land på Spitsbergen på Svalbard. Den er en sidedal til Sassendalen og er rundt 9 kilometer lang. Dalen begynner ved Marmorbreen og går i nord-nordvestlig retning til den ender ut øverst i Sassendalen.

Navnet «fulmar» er det engelske ordet for sjøfuglen havhest.

## Referanser
Somoveken

**Somoveken** er en isbre i Fimbulheimen i Dronning Maud Land. Den er 60 kilometer lang og strømmer mellom Wohlthatmassivet i øst og Orvinfjella i vest.

Breen er navngitt etter den sovjetiske oseanografen og polarforskeren Mikhail Somov (1908–1973).

## Kilder
*
*
Vietnam är nära

***Vietnam är nära*** er et musikkalbum utgitt av De förenade FNL-grupperna i Sverige i 1972, på gruppenes plateselskap Befria Södern.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner. Dette skjedde blant annet i Stockholm og i Göteborg. *Vietnam är nära* er det fjerde albumet produsert av sanggruppene.

Det siste sporet på plata er den svenske versjonen av FNLs «nasjonalsang»: *Befria Södern* (på vietnamesisk *[[Giài phóng mién Nam]]*).

## Sporliste
# «Vietnam är nära» (3:19)
# «Sång om dammarna» (2:06)
# «En vietnamesisk bonde» (4:09)
# «Rag om den nordvietnamesiska invasionen» (3:35)
# «Vid läsningen av tusen poeters antologi» (1:38)
# «Internationella Brigadens sång» (2:24)
# «Haiphong» (2:43)
# «Befrielsemarsch» (2:19)
# «En kamp på tusen slagfält» (3:06)
# «Militära mål» (1:56)
# «Vapenhandlarens sång» (1:18)
# «Roten till det onda» (2:29)
# «Avskedet» (3:06)
# «Maktens män» (5:36)
# «Befria Södern» (2:33)

## Eksterne lenker
Song Tao

**Song Tao** (kinesisk: 宋涛, født i 1955 i provinsen Jiangsu i Folkerepublikken Kina) er en kinesisk kommunistisk politiker. Han er (2012) viseminister i det kinesiske utenriksdepartement.

Han var fra 2002 til 2004 Kinas ambassadør i Guyana og fra 2007 til 2008 ambassadør på Filippinene.

## Referanser
Framtiden är vår: sånger till Vietnam

***Framtiden är vår: sånger till Vietnam*** er et musikkalbum utgitt av De förenade FNL-grupperna i Sverige i 1974, på gruppenes plateselskap Befria Södern.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner. Dette skjedde blant annet i Stockholm og i Göteborg. *Framtiden Är Vår - Sånger till Vietnam* er det femte albumet produsert av sanggruppene.

Det siste sporet på plata er den svenske versjonen av FNLs «nasjonalsang»: *Befria Södern* (på vietnamesisk *[[Giài phóng mién Nam]]*).

## Sporliste
# «Framtiden är vår» (3:36)
# «När avtalstexten torkat» (2:36)
# «Vi hjälptes åt» (3:29)
# «Visan om terroristlagen» (3:35)
# «Basarbetaren» (3:04)
# «Det ligger dollar bakom» (3:00)
# «Kambodja ska bli vårt» (1:40)
# «En vanlig kvinna i Vietnam» (3:59)
# «Erkänn PRR» (2:19)
# «Morgon över Vietnam» (1:53)
# «Kissingers fredsvals» (4:40)
# «Ett helt lands framtid» (0:58)
# «Folken i Indokina kämpar även för oss» (4:28)
# «Befria Södern» (1:45)

## Eksterne lenker
Treron

***Treron*** er en slekt fugler i duefamilien. Slekten er spredt over Asia og Afrika, og omfatter 23 arter. De er kjent er for sin grønne farge, som kommer fra karotenoidpigmenter i dietten deres. For det meste spiser de flere typer frukter, nøtter og/eller frø. De bor i trær i flere typer skogsområder. Artene kan videre deles inn etter lange haler, mellomstore haler, og små haler. Hos de fleste artene er det forskjell mellom fargene til hannen og hunnen.

## Arter
* Dverggrønndue	*(Treron olax)*
* Palettgrønndue	*(Treron vernans)*
* Mangrovegrønndue	*(Treron fulvicollis)*
* Tobeltegrønndue	*(Treron bicinctus)*
* Gulstrupegrønndue	*(Treron pompadora)*
* Tykknebbgrønndue	*(Treron curvirostra)*
* Gråmaskegrønndue	*(Treron griseicauda)*
* Sumbagrønndue	*(Treron teysmannii)*
* Floresgrønndue	*(Treron floris)*
* Timorgrønndue	*(Treron psittaceus)*
* Goliatgrønndue	*(Treron capellei)*
* Kragegrønndue	*(Treron phoenicopterus)*
* Gulbukgrønndue	*(Treron waalia)*
* Gassergrønndue	*(Treron australis)*
* Pembagrønndue	*(Treron pembaensis)*
* Kroknebbgrønndue	*(Treron sanctithomae)*
* Spisshalegrønndue	*(Treron seimundi)*
* Lansettgrønndue	*(Treron apicauda)*
* Afrikagrønndue	*(Treron calvus)*
* Nålhalegrønndue	*(Treron oxyurus)*
* Kilehalegrønndue	*(Treron sphenurus)*
* Hvitbukgrønndue	*(Treron sieboldii)*
* Taiwangrønndue	*(Treron formosae)*

## Eksterne lenker
*
Tian Liang (stuper)

**Tian Liang** (kinesisk: 田亮, pinyin: *Tián Liàng*, født 27. august 1979 i Chongqing i Folkerepublikken Kina) er en tidligere kinesisk stuper.

Etter at han vant olympiske gullmedaljer i 2000 og så i 2004, har han sammen med Guo Jingjing framtrådt ved offentlige tilstelninger. I mars 2007 trakk han seg tilbake fra konkurransestuping. Han ble da svømmetrener, men han mistet denne jobben da hans kone fikk barn nummer to, i strid med den kinesiske ettbarnspolitikken.

## Referanser


## Eksterne lenker
* 
*
Serie A 2012–2013

**Serie A 2012–2013** i italiensk toppdivisjon i fotball begynte 25. august 2012 og ble avsluttet i mai 2013. Juventus vant serien etter å ha vært regjerende mestere. De nyopprykkede lagene var Pescara, Torino og Sampdoria. Pescara rykket ned sammen med Palermo og Siena.
## Tabell

*Siena måtte begynne med minus 6 poeng pga. sin deltagelse i fotballskandalen i Italia 2011] 
**Atalanta  måtte begynne med minus 2 poeng pga. sin deltagelse i fotballskandalen i Italia 2011
***Napoli  måtte begynne med minus 2 poeng pga. sin deltagelse i fotballskandalen i Italia 2011
****Sampdoria og Torino måtte begynne med minus 1 poeng pga. sin deltagelse i fotballskandalen i Italia 2011 

## Klubbinfo

## Statistikk
Oppdatert 8.mai

### Topscorere

### Assist
Stensiöbreen

**Stensiöbreen** er en isbre på Spitsbergen, Svalbard. Den ligger innerst i Hugindalen i den sentrale delen av Dickson Land. 

Breen er oppkalt etter den svenske paleontologen Erik Stensiö.

## Referanser
Streptopelia

* se inndeling!

***Streptopelia*** er en slekt i duefamilien (Columbidae) og inngår i tribuset Columbini, som er en delgruppe i underfamilien Columbinae. Gruppa teller 17 arter. Med unntak av tyrkerdue (*S. decaocto*) har alle artene sin utbredelse i den gamle verden. Tyrkerdua (nominatformen) ble imidlertid introdusert på New Providence i Bahamasøyene midt på 1970-tallet, og har siden spredd seg til andre deler av den nye verden, spesielt Nord-Amerika.

## Taksonomi
Et eldre vitenskapelig navn anerkjenner også såkalt latterdue eller berberdue (*S. risoria*). Det vitenskapelige navnet er formelt bekreftet som gyldig av ICZN, men denne dua er et synonym for en domestisert form av saheldue (mest sannsynlig), tyrkerdue eller en hybrid av disse. Tvetydighet i originalbeskrivelsen gjør det imidlertid svært vanskelig å gi et klart svar. Tamformen er ikke tatt med i inndelingen under.

## Biologi
Duene i denne slekten er forholdsvis små til mellomstore i størrelse og relativt slanke. Fjærdrakten er vanligvis brun eller brunlig grå på oversiden og mer lys grålig, kanskje med en nyanse rosa, på undersiden. De fleste artene har karakteristiske mørke klaver i nakken.

Gruppen har størst genetisk mangfold i Afrika, men flere arter regnes også til Sør-Asia. Tyrkerdue, som er standfugl, er eneste art som hekker regulært i Norge. Her har arten siden 2010 blitt regnet som nær truet. Turteldue (*S. turtur*) er også en relativt hyppig gjest her, og vi har hatt besøk av mongolturteldue (*S. orientalis*). Disse hekker imidlertid ikke her.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen *et al.* (2008, 2017, 2020).

* Columbiformes, duefugler
** Columbidae, duefamilien
*** Columbinae
**** Columbini
***** *[[Streptopelia]]*
****** *[[turteldue|S. turtur]]*, turteldue
****** *[[rustvingedue|S. lugens]]*, rustvingedue
****** *[[rosenbukdue|S. hypopyrrha]]*, rosenbukdue
****** *[[mongolturteldue|S. orientalis]]*, mongolturteldue
****** *[[jomfrudue|S. bitorquata]]*, jomfrudue
****** *[[filippinerdue|S. dusumieri]]*, filippinerdue
****** *[[tyrkerdue|S. decaocto]]*, tyrkerdue
****** *[[saheldue|S. roseogrisea]]*, saheldue
****** *[[elvedue|S. reichenowi]]*, elvedue
****** *[[klagedue|S. decipiens]]*, klagedue
****** *[[rødøyedue|S. semitorquata]]*, rødøyedue
****** *[[savannedue|S. capicola]]*, savannedue
****** *[[vindue|S. vinacea]]*, vindue
****** *[[gråhodedue|S. tranquebarica]]*, gråhodedue
****** *[[umbradue|S. picturata]]*, umbradue
****** *[[perlekragedue|S. chinensis]]*, perlekragedue
****** *[[palmedue|S. senegalensis]]*, palmedue

## Referanser




## Eksterne lenker
*
Stensiöfjellet

**Stensiöfjellet** er et fjell på Spitsbergen, Svalbard. Det ligger øverst i Sassendalen i den sentrale delen av Sabine Land. Fjellet har en høyde på 685 moh, og avgrenses i sør av Sassendalen, i nord og vest av Moskusdalen, mens det i øst er skilt fra Moskusryggen ved et kort skar.

Fjellet er oppkalt etter den svenske paleontologen Erik Stensiö.

## Referanser
Cargèse

**Cargèse** er en kommune i Corse-du-Sud på Korsika. Kommunen er en av de mest befolkede områdene på Korsika med 1145 innbyggere, per 2008. Næringsdriften er basert på gårdsdrift og fiske . Kommunen ligger i de sørlige delene av Korsika, ikke så langt unna Ajaccio.

## Galleri

Image: Cargese-Église Latine.jpg|
Image: Cargese-marina.jpg|
Image: Lear 1870 Cargese.jpg|


## Referanser


## Eksterne lenker
*
Teltowkanalen

**Teltowkanalen** (tysk *Teltowkanal*), er en 38,39 kilometer lang kanal i Berlin og Berlins sydlige omland. Den forbinder Dahme ved Köpenick med Havel ved grensen til Potsdam (Glienicker Lake) og har funksjon som Berlins sydomkjøring for skipstrafikk.

Som vannvei blir Teltowkanalen forvaltet sammen med Griebnitzkanalen og Britz forbindelseskanal. Den rundt 1&nbsp;km lange *Zehlendorf stikk-kanal* tilhører egentlig også kanalsystemet, men denne er ikke lenger tillatt brukt på grunn av planlagt landskapsvern.

## Posisjon
Kanalstrekningen begynner i vest ved Glienicker Lake ved Potsdam og går deretter gjennom Griebnitzsee. Fra østenden av denne grener Griebnitzkanalen av mot Großer Wannsee. Den passerer deretter stedene Stahnsdorf og Kleinmachnow med Machnower See. Ved det borglignende godset Hakeburg i Kleinmachnow finnes kanalens eneste sluseanlegg med 3 sluser og en fallhøyde på 2,7 m. 
 
Mellom Zehlendorf og Teltow er kanalen samtidig delstatsgrense mellom Berlin og Brandenburg, her grener Zehlendorf stikk-kanal av mot nord. Videre østover følger Lichterfelde, Steglitz, Lankwitz, Tempelhof, Neukölln, Treptow og Grünau der den møter Dahme. Ved Neukölln ligger kanalkrysset Britz østhavn, derfra grener Neuköllner Schiffahrtskanal av mot Landwehrkanal og Britz forbindelseskanal mot Spree.

Det første spadestikket ble satt 22. desember 1900 i Babelsberg, den ble tatt i bruk 2. juni 1906 av keiser Vilhelm II med hans yacht «Alexandria» ved slusen ved Kleinmachnow. Kanalen forkortet skipsveien mellom Elben og Oder med 16&nbsp;km.

Sommeren 2006 feiret Teltowkanalen 100-årsjubileum med en festuke i Steglitz.

## Eksterne lenker
*
Vietnam Kambodja befriade!

***Vietnam Kambodja befriade!*** er en EP-plate utgitt av De förenade FNL-grupperna i Sverige i 1975, på gruppenes plateselskap Befria Södern. Den kom ut rett etter USAs nederlag i Indokina.

Under Vietnamkrigen arbeidet de svenske FNL-gruppene for å utvikle støtten til FNL og Vietnam og styrke motstanden mot USA, som de mente førte en imperialistisk krig. Som en del av aktiviteten ble det startet sanggrupper som underholdt ved møter og demonstrasjoner. Dette skjedde blant annet i Stockholm og i Göteborg. *Vietnam Kambodja befriade!* var den sjette og siste plata som ble produsert av gruppene, som tidligere hadde utgitt flere LP-album.

Sangene «Vietnam är befriat» og «Kambodja är befriat» ble laget og spilt inn av elever på musikhögskolan SÄMUS i Göteborg i mai 1975. «Balladen Om Rune Henry Johansson» er skrevet av Fria Proteatern, og ble innspilt da de framførte den på seiersfest for Vietnam i Stockholm 3. mai 1975. 

## Sporliste
# «Vietnam är befriat» (2:26)
# «Balladen om Rune Henry Johansson» (4:34)
# «Kambodja är befriat» (5:58)

## Referanser


## Eksterne lenker
* Presentasjon på musikon.se
Bundesliga 2012–2013

Sesongen startet 24. august 2012 og ble avsluttet 18. mai 2013. Det var en vinterpause fra 15. desember 2012 til 19. januar 2013
## Tabell

## Statistikk

### Toppscorere

### Flest målgivende

## Klubbinfo

## Referanser


## Eksterne lenker
*
Bjørn Olav Utvik

**Bjørn Olav Utvik** (født 27. august 1954 i Haugesund) er en norsk historiker med Midtøsten som spesialfelt. Han er professor i Midtøsten-studier ved Universitetet i Oslo og ansatt ved Institutt for kulturstudier og orientalske språk (IKOS). Han er også leder for Senter for islam og Midtøsten-studier (SIMS).

Utvik studerte ved Universitetet i Oslo og ble Cand.philol. i 1990 (historie hovedfag, arabisk og sosialøkonomi). Han tok en doktorgrad om islamisme i 2000 med avhandlingen *Independence and Development in the Name of God: The Economic Discourse of Egypt's Islamist Opposition 1984-90*. Hans spesialområder er Midtøsten og Nordafrikas moderne historie, især politiske og økonomiske forhold. Han har særlig arbeidet med studiet av religiøse politiske bevegelser, med Egypt og Iran som hovedland.

Han har utgitt fagbøker som *The Pious Road to Development* (2006) og *Islamismen* (2011).

## Referanser


## Eksterne lenker
* De er lei av korrupte diktatorer (NRK, 2011)
* «Bjørn Olav Utvik», fra UiO, Institutt for kulturstudier og orientalske språk
Tian Liang

**Tian Liang** er navnet til flere personer:

*Tian Liang (stuper) (田亮, født 1979), kinesisk stuper
*Tian Liang (roer) (田靓, født 1986), kinesisk roer
Stephen Allen Benson

**Stephen Allen Benson** (født i mars 1816 i Cambridge i Maryland i USA, død 24. januar 1865 i Grand Bassa i Liberia) var Liberias president 1856–1864. 

Før han fikk inn i politikken hadde han virket som forretningsmann, dommer og metodistpastor. 

## Liv og virke
### Bakgrunn, reise til Afrika
Stephen Allen Benson ble født som sønn av frigitte afroamerikanere i 1816, og seks år gammel reiste han sammen med resten av familien med skipet *Brig Strong* som kom frem til den nylig grunnlagte kolonien Liberia den 8. august 1822. 

Frem til 1830 gikk han på en av de provisoriske skolene som var satt opp av Colonization Society. Deretter arbeidet han i fire år i en militærbutikk i Monrovia. 

I 1836 ble han sekretær for Thomas Buchanan, den siste hvite guvernøren i Liberia, før han begynte som selvstendig handelsmann i Bassa Cove og startet en kaffeplantasje.

### President
I mai 1853 ble han valgt til visepresident under landets første president, Joseph Jenkins Roberts, og i 1855 ble han valgt til president. Han ble gjenvalgt i 1857, 59 og 61. Som president fortsatte han arbeidet Roberts hadde begynt med å søke internasjonal anerkjennelse av den nye staten Liberia, som ble erklært i 1847. I 1857 annekterte han republikken Maryland, som dermed ble inkorporert i Maryland. Dette var en korlivet fristat som var blitt opprettet i 1854. 

I 1858 sikret Benson anerkjennelse av staten fra Belgia og i 1862 fra USA og Italia. Norge og Sverige anerkjente Liberia enten i 1863 eller 1849.

Stephen Allen Benson, som i stor grad hadde vokst opp i Liberia, hadde lært seg flere av de innfødtes språk, og mens den liberiske politikken hadde vært preget av konfrontasjoner mellom innfødte og afroamerikanere, søkte Benson mer dialog med de lokale grupperinger, samtidig som Liberia utvidet grensene gjennom avtaler med lokale ledere.

I 1863 trakk Benson seg fra det offentlige liv og tilbrakte det siste året av sitt liv på kaffeplantasjen sin.

## Noter



## Referanser
Eredivisie 2012–2013

2012-13 sesongen vil bli den 57. sesongen av Eredivisie siden den startet i 1955. Den begynner 10. august 2012 og avsluttes 26. mai 2013. Det nyopprykkede laget er FC Zwolle. Ajax er regjerende mestere.

## Tabell

## Klubbinfo

## Eksterne lenker
*
A Beard of Stars

***A Beard of Stars*** er det fjerde albumet av Tyrannosaurus Rex. På albumet spiller Marc Bolan (vokal, gitar, orgler, bass), i tillegg til Mickey Finn (perkusjon). Det var første albumet med Finn i T.Rex. Albumet kom ut i 13. mars 1970 i Storbritannia og nådde 21.-plass på den britiske albumlisten.

## Beskrivelse
*A Beard of Stars* var den første utgivelsen med Marc Bolans nye musikalske partner Mickey Finn. Bolan selv var hjernen bak utgivelsen, han var både den som komponerte og sang på alle sangene, spilte gitar, orgel og bass mens Mickey Finn bidro på perkusjon. Albumet er kjent for å være det første hvor Bolan benyttet elektrisk gitar, skjønt dette instrumentet var også benyttet på gruppas singel fra 1969, «King of the Rumbling Spires»/«Do You Remember». I henhold til *AllMusic* var albumet et vendepunkt hvor Marc Bolan begynte «å utvikle seg fra en forherdet hippie og til den pågående og brautende rockestjernen han ble de neste få årene, skjønt for de som er kjent med hans tidligere sanger, høres det fortsatt ut som verket til en mann med sitt sinn plugget inn i tidsalderen for syrepåvirket henrykkelse.»

## Sporliste
# «Preludium» - 1:04
# «A Daye Laye» - 1:56
# «Woodland Bop» - 1:39
# «Fist Heart Mighty Dawn Dart» - 2:45
# «Pavilions of Sun» - 2:49
# «Orgel Blues» - 2:47
# «By the Light of a Magical Moon» - 2:51
# «Wind Cheetah» - 2:38
# «A Beard of Stars» - 1:37
# «Great Horse» - 1:42
# «Dragon's Ear» - 2:37
# «Lofty Skies» - 2:54
# «Dove» - 2:06
# «Elemental Child» - 5:33

## Referanser


## Eksterne lenker
* ''A Beard of Stars'' hos *Discogs* (liste over utgivelser)
Edward Lowassa

**Edward Ngoyai Lowassa** (1953–2024) var en tanzaniansk politiker som var landets åttende statsminister fra 30. desember 2005 til 9. februar 2008. 

## Liv og virke
Edward Lowassa studerte teatervitenskap ved Universitetet i Dar-es-Salaam og fullførte sin mastergrad i sosialpolitikk ved University of Bath i England.

### Politiker
Han var medlem av det tanzaniske enhetspartiet Chama Cha Mapinduzi (CCM). Siden slutten av 1980-tallet har Lowassa fungert i forskjellige ministerstillinger, og fungert som minister for vann og kvegdrift fra 2000 til 2005. Fra 1990 var han også medlem av det tanzaniske parlamentet.
–
I 1997 ble han utnevnt til minister ved visepresidentens kontor med porrteføljen for miljø og fattigdom.

### Statsminister
Edward Lowassa var statsminister fra 30. desember 2005 til 9. februar 2008. Han ble valgt til dette vervet av parlamentet 29. desember 2005 etter anbefaling fra president Jakaya Kikwete, med 312 stemmer for og bare to mot. Han varslet videreføring av forrige regjerings markedsøkonomiske kurs.

Han måtte forlate stillingen etter at et parlamentsutvalg kom fram til at han og energi- og mineralministeren var ansvarlige for en bedragersk avtale mellom TANESCO og et ikke-eksisterende amerikansk selskap. 

Lowassa trakk seg fra stillingen for å beskytte regjeringens og CCMs rykte, og ble med dette den første statsministeren i Tanzania som trakk seg på grunn av en bedragerisak. President Kikwete bestemte av Mizengo Pinda skulle overta etter ham.

### Senere virke
Ved presidentvalget i Tanzania i 2015 stilte Lowassa opp som kandidat for opposisjonspartiet Chadema og med størtte fra tre andre partier
  (CCM ville ikke ha ha ham som sin kandidat), men han tapte mot politikeren John Magufuli.

Den 1. mars 2019 forlot Lowassa Chadema og meldte seg atter inn i CCM.

## Død
Edward Lowassa døde 10. februar 2024 i en alder av 70 år på *Jakaya Kikwete Cardiac lnstitute* (JKCI) i Dar es Salaam. Vis president Philip Mpango var den som bragte dødsbudskapet på *Tanzania Broadcasting Corporation*.

## Referanser
New Albion

**New Albion**, også kjent som **Nova Albion**, var navnet på regionen rundt stillehavskysten av Nord-Amerika utforsket og oppdaget av Sir Francis Drake og festet av ham for England i 1579. Omfanget av New Albion og plasseringen av Drakes Landing har lenge vært debattert blant historikere, med mest tro på at han kom i land et sted på kysten av Nord-California.

*[[Albion]]*, «den hvite», er et arkaisk navn på øya Storbritannia - en henvisning til de hvite krittklippene langs Den engelske kanal i Kent.

Til tross for bred enighet blant historikere om at Drake landet på vestkysten av Nord-Amerika, har den nøyaktige plasseringen av New Albion vært gjenstand for flere teorier:  det eneste bekfreftede arkeologiske funnet fra 1500-tallet er porselen som ble funnet ved Drake's Bay.

## Referanser
Cargiaca

**Cargiaca** er en kommune i Corse-du-Sud på Korsika. Kommunen er en av de minst befolkede områdene på Korsika med 59 innbyggere, per 2008. Næringsdriften er basert på gårdsdrift og vinproduksjon. Kommunen ligger i de sørlige delene av Korsika, ikke så langt unna Corte.

## Referanser


## Eksterne lenker
*
Stensjö by

**Stensjö by** er en kulturhistorisk verdifull landsby som ligger rundt ei mil nord for Oskarshamn i Kalmar län, Sverige.

Vitterhetsakademien eier stedet og ser til at den brukes i gammel stil. Det gamle kulturlandskapet rundt landsbyen fra 1700- og 1800-tallet er godt bevart. Klyngen av rødmalte hus ligger i et lyst og åpent landskap, med svingete, smale grusveier og lange gjerder. På beitemarkene finnes kyr, sauer og griser. Tre turløyper snor seg rundt landsbyen. Stedet ble brukt som innspillingsted for utendørsscener til Emil i Lönneberga.

## Bildgalleri

Fil:Stensjö by, Oskarshamn 2.jpg‎|Bolighus
Fil:Gärdesgård Stensjö by aug 2010.jpg|Gjerde
Fil:Bostadshus Stensjö by aug 2010.jpg‎|Bolighus
Fil:Stensjö by aug 2010.jpg‎|Bolighus


## Eksterne lenker
* 
* Stensjö by, hos Vitterhetsakad.se
ASR-10

**ASR-10** er en Ensoniq-sampler som kom på markedet i 1992. Sammen med AKAIs MPC-serie blir den regnet som den viktigste sampleren innenfor hiphop-musikk, da produsenter som Kanye West, The Neptunes, Timbaland og Alchemist alle lager musikken sin med den. Den skiller seg fra MPC-ene med å være et sample-keyboard, hvor MPC-en er basert på pads (store, myke gummiknappar).
Erik Stensiö

**Erik Helge Osvald Stensiö** (opprinnelig Erik Andersson, født 2. oktober 1891 i Stensjö by, Döderhult sogn ved Oskarshamn, død 11. januar 1984 i Danderyd) var en svensk paleontolog og professor ved Naturhistoriska riksmuseet. 

Etter studenteksamen i Linköping i 1910 studerte Stensiö ved Uppsala universitet. I tillegg til geologi og geografi studerte han morfologi og komparativ anatomi hos Nils von Hofsten og Axel Wirén. Han ble fil. kand. i 1912.

Sommeren 1912 ledet Stensiö en ekspedisjon til Spitsbergen, hvor han samlet inn fossile fisker og uramfibier fra trias. Ytterligere fem Spitsbergsekspedisjoner fant sted i 1913 og 1915-1918. I årene 1912-1915 gjennomførte Stensiö medisinstudier ved Karolinska Institutet men avbrøt dem for å utforske triasfiskene han hadde samlet inn. Dette resulterte i en doktoravhandling i 1921, som ble epokegjørende innen paleontologien ved at triasfiskene ble preparert og studert med en detaljrikhet som ikke var sett tidligere. Han ble i 1923 utnevnt til professor og forstander for Paleozoologiska avdelningen ved Naturhistoriska riksmuseet. Bortsett fra en tid som professor i Uppsala i 1933-1935 ble Stensiö værende i denne stillingen til han ble pensjonist i 1959.

Stensiös videre forskning var innrettet mot fisker fra devon. Han benyttet blant annet slipesnittsmetoden, som ble oppfunnet av William Johnson Sollas, og som består i at godt bevarte fossiler, først og fremst skallen, slipes ned med tette intervaller og hver slipeoverflate fotograferes og avtegnes nøyaktig. Fossilet blir på den måten ødelagt, men ut fra serien av slipesnitt kan en tredimensionell modell av voks eller polystyren bygges i passende forstørrelse, noe som gir informasjon om hver minste detalj i anatomien. På denne måten utforsket Stensiö kraniet til en rekke dårlig kjente fossile fiskegrupper, som panserhaier, panserrundmunner og kvastfinnefisker.

Stensiö lanserte også den såkalte lepidomorialteorien, som hevder at tenner og haienes placoidskjell har et felles opphav (*lepidomorium*) Hans anatomiske og taksonomiske studier av panserhaier og panserrundmunner ble sammenfattet i tre omfattende franske håndboksartikler.

Stensiös vitenskapelige arbeider er skrevet i en autoritativ stil, rikt illustrert og iblant monumentale i formen. Han var medlem av Kungliga Vetenskapsakademien fra og med 1927. Gjennom *Erik Stensiös fond* bevarer og forvalter Kungliga Vitterhetsakademien Stensjö by som et kulturhistorisk minnesmerke. Fem utdødde fiskeslekter er oppkalt etter Stensiö: *Erikaspis* Dupret, Goujet & Mark-Kurik 2007, *Erikodus* Nielsen 1932, *Stensioella* Broili 1933, *Stensionotus* Lehman 1952 och *Stensiopelta* Denison 1951. Også Stensiö Bjerg og Stensiö Plateau på Østgrønland, samt Stensiöfjellet og Stensiöbreen på Svalbard er oppkalt etter han.

## Priser og utmerkelser (utvalg)
* 1957 – Linnean Medal

## Referanser


## Kilder
* E. Jarvik. (1992). *Erik Stensiö.* Minnesteckning vid Kungl. Vetenskapsakademiens högtidssammankomst den 2 april 1991. Levnadsteckningar över Kungl. Vetenskapsakademiens ledamöter, nr 190. .
Coober Pedy

**Coober Pedy** er en by i Sør-Australia i Australia. Den ligger 846 kilometer nord for delstatshovedstaden Adelaide langs Stuart Highway. I 2006 hadde byen 1916 innbyggere. Stedet er noen ganger omtalt som «verdens opalhovedstad» på grunn av opalgruvene rundt byen. Stedet er kjent for de mange underjordiske husene i byen (kjent som «dugouts») som er gravd for å beskytte mot varmen. Navnet Coober Pedy kommer fra det lokale aboriginske ordet *kupa-piti*

Stedet er stoppested for jernbanen mellom Adelaide og Darwin og Coober Pedy lufthavn har flyvninger til Adelaide.

## Referanser


## Eksterne lenker
*
Casaglione

**Casaglione** er en kommune i Corse-du-Sud på Korsika. Kommunen har 360 innbyggere (2008). Næringsdriften er basert på gårdsdrift og fiske samt turisme. Kommunen ligger i den vestlige delen av Korsika, ikke så langt fra Ajaccio.

## Referanser


## Eksterne lenker
*
Ismail Pasja

**Ismail Pasja** (arabisk: ; moderne tyrkisk: *İsmail Paşa*; født 31. desember 1830 i Kairo, Egypt, død 2. mars 1895 i Konstantinopel, Det osmanske riket), kjent som **Ismail den storslagne**, var khediv av Egypt og Sudan fra 1863 til 1879, da han ble avsatt etter anmodning fra Det forente kongerike Storbritannia og Irland. Ismail delte farfaren Muhammad Ali av Egypts ambisiøse planer, og Egypt og Sudan ble i stor grad modernisert i hans regjeringstid. Industrien og økonomien ble utviklet, urbaniseringen økte, og landets grenser ble presset sørover.

Ismail Pasjas filosofi kan ses i en uttalelse han kom med i 1879: «Mitt land er ikke lengre en del av Afrika; vi er nå del av Europa. Derfor er det naturlig for oss å gå bort fra våre tidligere skikker og ta i bruk et nytt system tilpasset vår sosiale tilstand.»

Han sikret seg også osmansk og internasjonal anerkjennelse som khediv snarere enn wāli. Derimot førte Ismails politikk til at Egypt og Sudan fikk en stor gjeld og måtte selge sine aksjer i Suezkanalen til Storbritannia, og til at britene fikk ham avsatt.

## Se også
* Egypts historie (1803–1882)
* Order of Ismail

## Referanser


## Eksterne lenker
*
Frederick Sumaye

**Frederick Tluway Sumaye** (født 1950) er en tanzaniansk politiker som var Tanzanias niende statsminister fra det første flerpartivalget i 1995 fram til 2005. Etter at hans statsministerperiode var over tok han etterutdanning i Edward S. Mason-programmet ved John F. Kennedy School of Government ved Harvard University i USA, og fikk en Master of Public Administration.

## Referanser
Hild Marit Olsen

**Hild Marit Olsen** (født 9. mai 1964 i Honningsvåg) er en norsk politiker (Ap). Hun har siden 2012 vært fylkesråd i fylkesrådet i Nordland, først for kultur og miljø, så for samferdsel og siden 2015 for utdanning.

I 2007 ble hun valgt inn i Bodø bystyre og stilte i 2011 som partiets ordførerkandidat i samme by, men tapte valget. Hun ble leder for Bodø Arbeiderparti i 2009.

Hun har utdanning innenfor psykologi, personal- og organisasjonsfag og informasjonsledelse.

## Verv
* 2012&ndash;d.d. &ndash; fylkesråd for kultur og miljø i fylkesrådet i Nordland
* 2011&ndash;d.d. &ndash; medlem av formannskapet i Bodø bystyre
* 2009&ndash;d.d. &ndash; leder i Bodø Arbeiderparti
* 2009&ndash;d.d. &ndash; leder for helse og sosialkomiteen i Bodø bystyre
* 2007&ndash;d.d. &ndash; bystyremedlem i Bodø bystyre.
* 2007&ndash;2009 &ndash; nestleder i Bodø Arbeiderparti.

## Referanser
Charles S. Whitman

**Charles Seymour Whitman** (født 29. september 1868 i Sprague, Connecticut, død 29. mars 1947 i Hartford), var en amerikansk republikansk politiker.

Han var New Yorks 41. guvernør i årene januar 1915 til desember 1918.

Whitman studerte fra 1890 ved Amherst College og deretter juss fra 1894 ved New York University. Etter avlagt juridikum arbeidet han i rettspleien, og var fra 1907 sjefsanklager (District attorney) i New York City.

## Liv og karriere
Whitman ble født 29. september 1868 i Hanover, Sprague, Connecticut. Han ble uteksaminert fra Amherst College i 1890.
Han studerte jus på  New York University og ble tatt inn som skrankeadvokat i 1894.

## Referanser
Tawfiq Pasja

**Muḥammad Tawfīq Bāšā** (arabisk: ; moderne tyrkisk: *Mehmed Tevfik Paşa*; født 15. november 1852 i Kairo, Egypt, død 7. januar 1892 i Ḥilwān, Egypt) var khediv av Egypt og Sudan fra 1879 til sin død i 1892. Han var sønn av Ismail Pasja og den sjette herskeren fra Muhammad Ali-dynastiet.

## Se også
* Egypts historie (1803–1882)

## Referanser


## Eksterne lenker
*
Plänterwald stasjon

**Plänterwald stasjon** er en jernbanestasjon som ligger i strøket Plänterwald i Berlin. Den blir betjent av S-bane.

## Eksterne lenker
*
Henicophaps

***Henicophaps*** er en liten slekt fugler i duefamilien. Den inneholder kun to arter:

* *[[Henicophaps albifrons]]*
* *[[Henicophaps foersteri]]*

## Eksterne lenker
*
Marit Tennfjord (politiker)

::*Wikipedia har også en artikkel om kordirigenten [[Marit Tennfjord]].*

**Marit Elisabeth Tennfjord** (født 23. februar 1958) er en norsk lokalpolitiker fra Sosialistisk Venstreparti. Hun var medlem av fylkesrådet i Nordland fra 2009 til 2012, først som fylkesråd for kultur og miljø, seinere for utdanning. Hun var også nestleder i fylkesrådet.

Tennfjord har vært medlem av kommunestyret i Rana flere ganger, første gang som vara etter valget i 1983. Hun har sittet i formannskapet i kommunen i to perioder. Før hun ble medlem av fylkesrådet, var hun gruppeleder for SV i fylkestinget.

Hun er utdanna lærer og har «grunnfag» i musikk og miljøterapi. 

## Kilder

* «Følelsesladet farvel med Marit», *Rana Blad* 5. desember 2012; besøkt 28. juni 2013.
A Collection of Great Dance Songs

***A Collection of Great Dance Songs*** er et samlealbum av Pink Floyd som ble gitt ut 23. november 1981, mot Roger Waters si vilje. Albumet inneholder unike mikser av «Shine On You Crazy Diamond» (som består av delene 1, 2, 4 og 7) og «Another Brick in the Wall (Part 2)» (som kombinerer introen fra singelmiksen med albumversjonen, mens den toner ut under «if you don't eat your meat»-seksjonen). Sporet «Money» ble spilt inn på ny siden Capitol Records nektet å la Columbia Records bruke originalversjonen i USA. Derfor spilte David Gilmour sangen inn på nytt, hvor han spiller nesten alle instrumentene selv, både trommer, gitarer, tangenter, bassgitar og vokal. Sangen var produsert i lag med James Guthrie. Dick Parry spiller saksofon, som på originalen. Det er noen mindre forskjeller mellom de to versjonene, hovedsakelig i saksofon- og gitarsoloene. 

Tittelen på platen er ment ironisk, siden Pink Floyd ikke var kjent for å lage musikk en kunne danse til. Dette kan en også se på omslaget, som viser bilder av to dansere som er bardunert til bakken slik at de ikke kan røre seg. Hipgnosis laget omslaget under psevdonymet TCP (Storm '''T'''horgerson, Peter **C**hristopherson og Aubrey **P**owell) fordi de hadde blitt uvenner med Roger Waters. 

Albumet nådde 37.-plass på den britiske albumlisten og 31.-plass i USA. Columbia gav ut en CD-utgave av albumet i 1997 med bedre digital lyd. 

## Sporliste
# «One of These Days» (David Gilmour/Roger Waters/Richard Wright/Nick Mason (*[[Meddle]]*) &ndash; 5:49
# «Money» (Nyinnspilt versjon) (Roger Waters) (*opprinnelig fra [[The Dark Side of the Moon]]*) &ndash; 6:45
# «Sheep» (Roger Waters) (*[[Animals]]*) &ndash; 10:21
# «Shine On You Crazy Diamond» (Forkortet versjon) (David Gilmour/Roger Waters/Richard Wright) (*[[Wish You Were Here (Pink Floyd-album)|Wish You Were Here]]*) &ndash; 10:40
# «Wish You Were Here» (David Gilmour/Roger Waters) (*[[Wish You Were Here (Pink Floyd-album)|Wish You Were Here]]*) &ndash; 5:26
# «Another Brick in the Wall, Part II (ny miks)» (Roger Waters) (*[[The Wall]]*) &ndash; 3:54

I Brasil ble albumet utgitt under navnet *Pink Floyd Hits* i 1983, men med rekkefølgen på platesidene stokket om og «The Gunner's Dream» i stedet for «One of These Days».

## Personell
* David Gilmour - Gitar, bassgitar, vokal, alle instrument på «Money» (bortsett fra saksofon)
* Roger Waters - Bassgitar, vokal, rytmegitar på «Sheep»
* Richard Wright - Tangenter, synthesizer, vokal
* Nick Mason - Trommer og perkusjon, stemme på «One of These Days»
* Dick Parry - Saksofon
* Hipgnosis - Albumdesign (under psevdonymet TCP)

## Referanser


## Eksterne lenker
*
Ligue 1 2012–2013

Sesongen begynte 11. august 2012 og ble avsluttet 26. mai 2013. Det var en vinterpause fra 24. desember til 12. januar. Montpellier varr regjerende mestere. De nyopprykkede lagene var: SC Bastia, Stade de Reims og Troyes.
## Tabell

## Klubbinfo

## Kilder
* Resultater  Ligue de Football Professionnel
Henicophaps albifrons

***Henicophaps albifrons*** er en art fugl i duefamilien. Den finnes i Indonesia og på Papua Ny-Guinea. Fuglens naturlige habitat er subtropisk, fuktig skog. 

## Kilder
* BirdLife International 2004.  Henicophaps albifrons.   2006 IUCN Red List of Threatened Species.   Lastet ned 24. juli 2007.

## Eksterne lenker
*
Salim Ahmed Salim

**Salim Ahmed Salim** (født 23. januar 1942) er en tanzaniansk politiker og diplomat som har jobba på den internasjonale diplomatiske arenaen siden 1960-tallet. Han var Tanzanias statsminister fra 1984 til 1985, og var fra 1989 til 2001 generalsekretær for Organisasjonen for afrikansk enhet.

## Utdannelse
Salim gikk på St. Stephen's College ved Universitetet i Delhi, og fikk sin mastergrad i internasjonale studier ved School of International and Public Affairs ved Columbia University i New York. Salim holder seks æresdoktorater, fra Universitetet på Filippinene, Los Baños (1980), Universitetet i Maiduguri (1983), Universitetet på Mauritius (1991), Universitetet i Bologna (1996) og Universitetet i Cape Town (1998).

## Innenrikskarriere i Tanzania
* Generalsekretær i All-Zanzibar Journalists Organisation, 1963–1964
* Utenriksminister, 1980–1984
* Statsminister, 1984–1985
* Visestatsminister, 1986–1989
* Forsvarsminister, 1986–1989
* President i Mwalimu Nyerere Foundation, 2001–*nå*

## Diplomatisk karriere
* Nestsjef ved Zanzibars kontor i Havanna, Cuba, 1961–1962
* Tanzanias ambassadør til Egypt, 1964–1965
* Tanzanias høykommisjonær til India, 1965–1968
* Tanzanias ambassadør til Folkerepublikken Kina, 1969–1970
* Tanzanias ambassadør til FN, 1970–1980
*: *herunder*
** Tanzanias ambassadør til Cuba, 1970–1980
** Tanzanias høykommisjonær til Guyana, Barbados, Jamaica og Trinidad og Tobago, 1970–1980
* Generalsekretær for OAU, 1989–2001
* Den afrikanske unions spesialutsending til Darfur-konflikten, 2004–2008

## Referanser


## Eksterne lenker
* UN Leaders 4
* FN-tale om aids av Salim
Ḥusayn Kāmil

**Ḥusayn Kāmil** (arabisk: ; moderne tyrkisk: *Sultan Hüseyin Kamil*; født 21. november 1853 i Kairo, Egypt, død 9. oktober 1917 samme sted) var sultan av Egypt og Sudan fra 1914 til sin død i 1917, under britenes okkupasjon av landet. 

Ḥusayn Kāmil var sønnen til khediv Ismāʿīl Bāšā, som hersket over Egypt fra 1862 til han ble avsatt i 1879. 19. desember 1914 ble Ḥusayn Kāmil erklært *sultan* av Egypt etter at britene hadde avsatt hans nevø, ʿAbbās II Ḥilmī, 5. november 1914. Det nylig opprettede sultanatet Egypt ble erklært for et britisk protektorat. Dette ble slutten for osmansk *[[de jure]]* herredømme over Egypt, som hadde vært nominelt helt siden Muḥammad ʿAlī overtok makta i 1805. 

Da Ḥusayn Kāmil døde i 1917, nektet hans sønn Kamāl ad-Dīn Ḥusayn å overta tronen, som dermed gikk til Ḥusayn Kāmils bror, Aḥmad Fuʾād

## Referanser


## Eksterne lenker
*
Rindalisme

**Rindalisme** var en bevegelse i Danmark fra midten av 1960-tallet som stod for offentlig motstand mot statsstøtte til kunstnere, og da særlig moderne abstrakt kunst. Bevegelsen ble oppkalt etter sin grunnlegger Peter Rindal, som var medlem av det danske Fremskridtspartiet.

## Referanser
Edward Sokoine

**Edward Moringe Sokoine** (født 1. august 1938, død 12. april 1984) var en tanzaniansk politiker som var Tanzanias statsminister i to perioder under president Julius Nyerere; først fra 1977 til 1980, så fra 1983 til 1984, da han døde i en bilulykke.

Sokoine landbruksuniversitet i Morogoro er oppkalt etter Edward Sokoine.

## Referanser
Zhao Boju

**Zhao Boju** (Wade-Giles: *Chao Po-chü*, født 1120 i Zhuo xian i det som nå er provinsen Hebei i Kina, død 1182) var en kinesisk maler under Song-dynastiet. 

Han var aktiv i Kaifeng og senere i Hangzhou. Han malte landskaper, figurer, blomstrer, frukt og fugler. Ingen av hans verker har overlevt til moderne tid. Det finnes noen verker som er blitt feilattribuert til ham, og man har en viss kjennskap til ham gjennom skrevne beskrivelser av kunstkritikeren Zhao Xigu. 

## Referanser
Rashidi Kawawa

**Rashidi Mfaume Kawawa** (født 27. mai 1926, død 31. desember 2009) var en tanzaniansk politiker som var Tanganyikas andre statsminister i 1962, og Tanzanias første statsminister fra 1972 til 1977 (posten var avskaffa mellom 1962 og 1972). Kawawa tjente seinere som forsvarsminister fra 1977 til 1980.

Han er far til Zainab Rashidi Kawawa, som har vært medlem av Tanzanias nasjonalforsamling siden 2010.

## Referanser
Maskedue

**Maskedue** (*Oena capensis*) er en liten fugl i duefamilien. Den er eneste art i slekten ***Oena***.

## Eksterne lenker
*